CONSILIUL JUDEȚEAN BIHOR
UNITATEA DE ASISTENȚĂ MEDICO SOCIALĂ POPEȘTI
Loc. Popești, Nr.10, Jud. Bihor
Tel/Fax: 0259-327799, e-mail: cmspopesti@yahoo.com
Nr. 378 din 30.09.2026
ANUNȚ
	Unitatea de Asistență Medico Socială Popești,  în conformitate cu  prevederile Legii 53/2003- Codul Muncii, cu modificările și completările ulterioare,cu  prevederile  H.G nr.1336/2022 pentru aprobarea  Regulamentului – cadru privind  organizarea și dezvoltarea carierei personalului contractual din sectorul bugetar  plătit din fonduri publice, cu modificările și completările ulterioare organizează concurs pentru ocuparea următoarelor posturi vacante cu normă întreagă pe perioadă nedeterminată: 

	- 1 post de muncitor calificat IV electrician;
	- 1 post de brancardier

Conditii generale de participare la concurs;
Poate ocupa un post vacant dintre cele prevăzute anterior persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:    a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile  Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei  medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr.1336/2022 pentru aprobarea Regulamentului cadru privind organizarea și dezvoltarea carierei personalului contractual din sectorul bugetar platit din fonduri publice .
Condiții specifice de participare la concurs;
a) Muncitor calificat IV electrician 
- diplomă -școala generală;
-certificat de calificare în meseria de electrician;
-vechime în meserie- nu este cazul

b) Brancadier
   -diplomă - școala generală;
   - vechime în meserie- nu este cazul

1)	Pentru inscrierea la concurs candidații vor prezenta un dosar care va conține următoarele documente:
a) formular de înscriere la concurs,conform modelului prevăzut la anexa nr.2( formularul tip va fi pus la dispoziția candidaților în momentul verificării dosarului la UAMS Popești);
 b) copia actului de identitate sau orice alt document care atestă identitatea, potrivit legii, aflate în termen de valabilitate;
 c) copia certificatului de căsătorie sau a altui document prin care s-a realizat schimbarea de nume, după caz;
 d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; nu este cazul.
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
2)  Modelul orientativ al adeverinţei menţionate la alin. (1) lit. e) este prevăzut în anexa nr. 3.
3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
4) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 
5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
 7) În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.
8) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
 9) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
10)  Nerespectarea prevederilor alin. (7) şi (9), după caz, conduce la respingerea candidatului.
11)  Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.
Concursul pentru ocuparea posturilor vacante de muncitor calificat IV electrician și brancardier constă în următoarele probe:
		Selecția dosarelor 
[bookmark: _GoBack]		-probă scrisă 
		-Interviu
Concursul se va desfășura conform următorului calendar:
1)  publicare anunț: 01.10.2026;
2)  depunerea dosarelor de înscriere la concurs la sediul UAMS Popești, Nr.10, jud.Bihor, din 02.10.2026 până în data de 15.10.2026 ora 15.00;
3)  selecția dosarelor de 19.10.2026 ora 10.00;
4)  afișarea rezultatelor selecției dosarelor 19.10.2026 ora 13,00;
5)  depunerea cotestațiilor  privind rezultatele selecției dosarelor 20.10.2026 ;
6)  afișarea rezultatului soluționării contestațiilor 20.10.2026;
7)  susținerea probei scrise  22.10.2026  ora 10.00;
8)  afișarea rezultatului probei scrise 23.10.2026 ora 14.00;
9)  depunerea contestațiilor privind rezultatele probei scrise 26.10.2026 ;
10)  afișarea rezultatelor soluționării contestațiilor la proba scrisă 26.10.2026 ;
11)  susținerea interviului în data de 28.10.2026 ora 10.00;
12)  comunicarea rezultatelor  sustinerii interviului 29.10.2026 ora 12.00;
13)  depunerea contestațiilor privind rezultatul interviului 30.10.2026 ;
14)  afișarea rezultatului soluționării contestațiilor 30.10.2026 ;
15)  afișarea rezultatului final al concursului 02.11.2026 ora 13.00;

	Bibliografia/tematică pentru fiecare post vacant, este anexată prezentului anunț.
	Comunicarea rezultatelor la fiecare probă a concursului se face prin specificarea punctajului final al fiecărui candidat și a mețiunii ‘’admis’’ și ‘’respins’’, prin afișare la sediu și pe pagina de internet a instituției www.uamspopesti.ro
	Pentru informații suplimentare vă puteți adresa la telefon 0259327799 sau direct la sediul instituției.

